Սպիտակի երկրաշարժից հետո առաջին անգամ Աղետի գոտու վերականգման համար պետական բյուջեից գումար հատկացվեց միայն Ռոբերտ Քոչարյանի նախագահ դառնալուց հետո: Մարդիկ միայն դրանից հետո վստահություն ստանալով, սկսեցին նաև սեփական միջոցներով իրենց տները վերականգնել: Թեև այսօր էլ այնտեղ դեռ կան տնակներում ապրողներ, բայց Ռոբերտ Քոչարյանին հաջողվեց մեր արդարացի բառապաշարից հանել "աղետի գոտի" արտահայտությունը:Անհնար է մեկ առ մեկ թվարկել այն հիմնավոր փոփոխությունները, այն շրջադարձային գործերը, որոնք իրագործվեցին Ռոբերտ Քոչարյանի կառավարման տասը տարիների ընթացքում: Դրանք առավել մանրամասն կպատկերվեն մեր կայքէջում, սակայն աներկբա է, որ ժառանգություն ստանալով կիսավեր հանրապետություն, Ռոբերտ Քոչարյանն իր հաջորդներին թողեց զարգացող տնտեսությամբ ու բարեկեցության ճանապարհը բռնած երկիր: Արդեն հուշ էին դարձել գարշահոտ, մութ ու ցուրտ թատրոններն ու մշակութային այլ օջախները, քարուքանդ դպրոցները: Արդեն սարսափելի երազ էին թվում կիսաքանդ մայրուղիներն ու ռազմավարական նշանակության ճանապարհները, որոնցով Շումախերն իսկ դժվարությամբ էր անցնելու: Արդեն գազաֆիկացման տեմպերով Հայաստանն առաջ էր անցել ոչ միայն ԱՊՀ երկրներից: Արդեն իրականություն էր Երևանը նախագծող մեծ հայի` Թամանյանի երազային պողոտան` Հյուսիսայինը: